钦定古今图书集成/方舆汇编/边裔典/第097卷 > 唐
## 钦定古今图书集成/方舆汇编/边裔典/第097卷 > 唐

### 高祖武德 年扶南遣使入贡

按《唐书高祖本纪》，不载。　按扶南本传，“扶南在日南
之南七十里，地卑洼，与环王同俗，有城郭宫室。王姓
古龙，居重观，栅城，楉叶以覆屋。王出乘象，其人黑身、
鬈发、倮行，俗不为寇盗。田一岁种，三岁获。”国出刚金，
状类紫石英，生水底石上。人没水取之，可以刻玉，扣
以羖角乃泮。人喜斗鸡及猪，以金珠香为税。治特牧
城，俄为真腊所并，益南徙那弗那城。武德、贞观时再
入朝。又献白头人二，白头者直扶南西人皆素首，肤
理如脂。居山穴，四面峭绝，人莫得至。与参半国接。

宋

### 文帝元嘉十年六月阇婆国遣使献方物

按：《宋书文帝本纪》云云。

元嘉十二年秋七月，阇婆国遣使献方物。

按：《宋书文帝本纪》云云。